# Shaka King

Shaka King (Crown Heights, 7 de març de 1980) és un director de cinema, guionista i productor de cinema estatunidenc. És conegut per dirigir i coescriure el biopic del 2021 Judas and the Black Messiah.

## Trajectòria

King va estudiar ciències polítiques i va fer el primer curs de producció cinematogràfica al Vassar College. Després de graduar-se, va practicar l'escriptura de guions mentre feia de treballador social amb joves. El 2007 va entrar a un programa de postgrau en cinema a la Tisch School of the Arts de la Universitat de Nova York, on va ser alumne de Spike Lee. La tesi de King per al seu màster en belles arts va donar lloc al llargmetratge Newlyweeds.
El primer llargmetratge de King, Newlyweeds, tracta sobre una parella jove d'esperit lliure que viu a Bedford-Stuyvesant i que opta per gaudir de la marihuana i l'haixix. La pel·lícula es va estrenar al Festival de Cinema de Sundance de 2013. Va presentar la seva següent pel·lícula, Mulignans, al programa de curtmetratges narratius dels EUA al Festival de Cinema de Sundance de 2015. El seu curtmetratge de 2017, LaZercism, protagonitzat per Lakeith Stanfield, tracta d'un món en què els blancs pateixen «glaucoma racial». Stanfield també apareix al segon llargmetratge de King, Judas and the Black Messiah, en el qual Daniel Kaluuya interpreta el paper de Fred Hampton. La pel·lícula va ser nominada a sis premis Oscar, incloent-hi nominacions específiques a King al millor guió original i a la millor pel·lícula.
Angelique Jackson de Variety va assenyalar que King és un d'aquells «cineastes negres que ofereixen una mirada sense vernís sobre el llegat de l'era dels drets civils dels anys 1960, examinant la torturada història del racisme dels Estats Units».

## Referències

* ↑ «Shaka King» (en anglès americà). Film Independent. [Consulta: 14 febrer 2021].
* 1 2 Ugwu, Reggie «Shaka King Goes to Hollywood» (en anglès). The New York Times, 12-02-2021. ISSN: 0362-4331.
* 1 2 Jackson, Angelique. «How 'Judas and the Black Messiah,' 'Da 5 Bloods' and 'One Night in Miami' Capture the Radical Spirit of the 1960s and Beyond». Variety, 19-02-2021. [Consulta: 18 maig 2023].
* ↑ Farley, Christopher John «Speakeasy: Brooklyn Filmmaker Shaka King Talks About "Newlyweeds"» (en anglès). Wall Street Journal, 09-07-2013. ISSN: 0099-9660.
* ↑ Holden, Stephen «Love and Paranoia in Brooklyn: Yes, They Inhale. Repeatedly. (Published 2013)» (en anglès). , 18-09-2013.
* ↑ Salovaara, Sarah. «Shaka King on Releasing His Sundance Short Mulignans Online» (en anglès americà). Filmmaker Magazine, 25-02-2015. [Consulta: 14 febrer 2021].
* ↑ Macaulay, Scott. «Watch: Shaka King Erases "Racial Glaucoma" in Short Film LaZercism». Filmmaker Magazine, 31-05-2017. [Consulta: 14 febrer 2021].
* ↑ Piqueras, Álvaro. «Daniel Kaluuya, ganador del Oscar a Mejor Actor de Reparto 2021 por 'Judas y el mesías negro'» (en castellà). As, 26-04-2021. [Consulta: 17 gener 2025].
* ↑ Petski, Denise. «'Judas And The Black Messiah' Writer-Director Shaka King Inks First-Look Deal With FX Productions» (en anglès americà). Deadline, 01-10-2021. [Consulta: 2 octubre 2021].
* ↑ Lindahl, Chris. «Shaka King Will Develop Series for FX After Signing First Look Deal» (en anglès). IndieWire, 01-10-2021. [Consulta: 5 octubre 2021].